Տիկին Ռիտան էլ, Ղարաբաղից մնացած սովորույթի համաձայն, մեծ քանակով նռան հյութ է քամում, լցնում է շշերի մեջ եւ պահում սառնարանում։ Ասում են, թե մի օր ապագա քաղաքապետ Հայկ Մարությանն ու Նիկոլ Փաշինյանը բացօթյա հատվածում երկար նստած զրուցելիս են լինում, եւ, հավանաբար, սիրտները հյութ է ուզում. սառնարանում հայտնաբերում են տիկին Ռիտայի քամած նռան հյութերն ու 11 շշից 9-ը խմում։ Իսկ թե ինչ պատահեց դրանից հետո, հայտնի չէ։